<classify> RAIS John Magufuli ametoa Sh milioni 20 ili kuunga mkono juhudi na uzalendo wa wananchi wa mtaa wa Nyamazobe, Kata ya Mkolani katika Wilaya ya Nyamagana waliojitolea kujenga barabara ya mawe yenye urefu wa kilomita moja.Rais Magufuli ametoa fedha hizo baada ya kuridhishwa na umoja na mshikamano uliooneshwa na wananchi hao ambao walianza kujitolea kuijenga barabara hiyo ambayo ikikamilika itawezesha kaya 900, watu 3,005, kujiimarisha kiuchumi.Akikabidhi fedha hizo mwishoni mwa wiki kwa niaba ya Rais Magufuli, Waziri wa Nchi, Ofisi ya Rais, Tawala za Mikoa na Serikali za Mitaa Tamisemi, Seleman Jafo alisema Rais amefurahishwa na uamuzi wa kizalendo uliochukuliwa na wananchi wa kujitolea nguvu zao kuanza kuijenga barabara hiyo kwa kiwango cha mawe.Rais amesema ninyi ni wananchi wa kupigiwa mfano, na alivyofurahi amenikabidhi kiasi cha shilingi milioni 20 niwaletee ili ziwaongezee nguvu kwenye ujenzi huu wa barabara mlioanza, alisema Waziri Jafo huku akishangiliwa na wananchi hao.Jafo alisema Rais ameelekeza fedha hizo zitumike vizuri kwa ajili ya ujenzi wa barabara hiyo na kwamba yeye binafsi atafuatilia kwa karibu kila matumizi ya kila senti itakayotumika ili ziweze kusaidia kukamilisha kwa wakati ujenzi wa barabara hiyo muhimu.Rais amesisitiza kuwa fedha hizi si za kufanyia starehe bali ni kwa ajili ya ujenzi wa barabara ya wananchi wa Nyamazobe ambao anawapenda sana, aliongeza.Katika hatua nyingine, Jafo alitoa unafuu kwa wananchi wa Kata ya Mkolani kwa kusema kwamba miundombinu yote ya barabara katika kata hiyo ijengwe na alimuagiza Meneja wa Wakala wa Barabara Mijini na Vijijini Tarula katika Halmashauri ya Jiji la Mwanza Mohamedi Muanda kuhakikisha anafanya uchambuzi wa barabara zote katika kata hiyo ili zijengwe mara moja.Yote haya yanafanyika kwa sababu Serikali ya Awamu ya Tano inayoongozwa na Rais John Magufuli imeweka nidhamu katika matumizi ya  <topic>: KITAIFA 